Nelson Piquet jr.

Nelson Ângelo Tamsma Piquet Souto Maior (født 25. juli 1985 i Heidelberg, Tyskland), også kjent som Nelson Piquet jr., er en tidligere brasiliansk Formel 1-fører som for tiden kjører i NASCAR Camping World Truck Series i #1 Toyota for Red Horse Racing. Han er sønn av den tredobbelte verdensmesteren i Formel 1 Nelson Piquet.

Piquet startet karrieren i Formel 1 som testfører for Renault F1 i 2007, og han ble forfremmet til fører foran 2008-sesongen, hvor han ble lagkamerat med Fernando Alonso, som vendte tilbake etter én sesong for McLaren. I løpet av sesongen tok han poeng i fem løp, hvorav én av dem var en pallplassering. Denne var en 2.-plass som han tok under Tysklands Grand Prix bak Lewis Hamilton, og foran landsmann Felipe Massa.

Den 3. august 2009 bekreftet Piquet at hans kontrakt med Renault var avsluttet med umiddelbar effekt og at franske Romain Grosjean skulle overta setet hans før Europas Grand Prix i Valencia. Etter at Piquet fikk sparken av Renault, ble det kjent at han hadde blitt instruert av laget i å krasje med vilje i Singapores Grand Prix 2008, slik at Alonso skulle få bedre sjanser til å vinne løpet, noe han endte opp med å gjøre.

I januar i 2010 bekreftet Piquet at han skulle kjøre i NASCAR Camping World Truck Series for Red Horse Racing i #1 Toyota.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 18 Plass Poeng  ING RenaultF1 Team RenaultR28 RenaultRS27 2,4 V8 AUSRet MAL11 BHRRet ESPRet  TUR15 MONRet CANRet FRA7 GBRRet GER2 HUN6 EUR13 BELRet ITA10 SINRet JPN4 CHN8 BRARet 12. 19  ING RenaultF1 Team RenaultR29 RenaultRS27 2,4 V8 AUSRet MAL13 CHN16 BHR10 ESP11 MONRet TUR16 GBR12 GER13 HUN12 EUR  BEL  ITA  SIN  JPN  BRA  ABU  21. 0

 Referanser 

 Eksterne lenker 



 Offisiell fanklubb 

Kategori:Brasilianske Formel 1-førere
Kategori:Personer fra Heidelberg
Kategori:Fødsler i 1985